**Zmluva o dielo**

**č. zhotoviteľa: ..............**

**č. objednávateľa: ..................**

uzatvorená v zmysle ustanovenia § 536 a nasl. Zákona č. 513/1991 Zb. Obchodný zákonník v platnom znení medzi:

**Objednávateľom: Farma HYZA a.s.**

Sídlo: Odbojárov 2279/37, Topoľčany 955 92

zapísaná v OR OS Nitra, Oddiel: Sa, Vložka číslo: 10009/N

Oprávnení konať v mene spoločnosti:

Ing. Anna Muchová, podpredseda predstavenstva

Ing. Jiří Šavrda, člen predstavenstva

IČO: 36 519 081

DIČ: 2020136910

IČ DPH: SK2020136910

Bankové spojenie: SK26 1111 0000 0066 0778 0004 SWIFT (BIC): UNCRSKBX

E-mail: anna.muchova@farmahyza.sk

Telef. č.: 0918 609 216

(ďalej len „**Objednávateľ**“)

a

**Zhotoviteľom:**

Sídlo:

zapísaná v OR OS , Oddiel: , Vložka č. ..../...

Oprávnení konať v mene spoločnosti:

....................................

IČO: ....................................

DIČ: ....................................

IČ DPH: ....................................

Bankové spojenie: ....................................

IBAN: ....................................

SWIFT (BIC): ....................................

E-mail: ....................................

Telef. č.:   ....................................

(ďalej len „**Zhotoviteľ**“)

**Čl.1 Podklady pre uzavretie zmluvy**

1. Podkladmi pre uzavretie zmluvy sú:

* Cenová ponuka Zhotoviteľa v zmysle výzvy **Rekonštrukcia objektov chovných hál Farma HYZA** **a. s** č. ID .................................... zo dňa ...................................., ktorá tvorí Prílohu č. 1 tejto zmluvy a je jej neoddeliteľnou súčasťou (ďalej ako „**Cenová ponuka Zhotoviteľa**“). Zmenu dodávateľa, resp. výrobcu špecifikovaných zariadení môže Zhotoviteľ vykonať len na základe písomného súhlasu Objednávateľa. V rozsahu záväzku Zhotoviteľa vykonať riadne dielo je v zmysle Cenovej ponuky Zhotoviteľa a podľa tejto zmluvy je zahrnuté:
* rozsah dodávok a služieb, ktoré sú predmetom záväzku Zhotoviteľa;
* dodávky a činnosti, ktoré nie sú výslovne uvedené v Cenovej ponuke ako súčasť predmetu plnenia podľa tejto zmluvy, avšak súvisia s realizáciou diela, resp. investičnej akcie Objednávateľa a/alebo sú potrebné pre riadne vykonanie diela vzhľadom na zaužívanú technickú prax a Zhotoviteľ ich mohol alebo mal predpokladať pri vynaložení odbornej starostlivosti
* Zadávacia dokumentácia Objednávateľa z výberového konania a technická špecifikácia diela.

1. Zhotoviteľ vyhlasuje, že sa ešte pred podpisom tejto zmluvy oboznámil so všetkými skutočnosťami a podkladmi potrebnými pre stanovenie predmetu zmluvy a vyhlasuje, že ich považuje za bez vád  za dostatočné pre stanovenie predmetu zmluvy, ceny a pre realizáciu diela špecifikovaného v čl. 2 tejto zmluvy.
2. Zhotoviteľ ďalej vyhlasuje, že disponuje potrebnou technológiou a potrebnými finančnými prostriedkami na riadne a včasné vykonanie diela, riadne zistil a oboznámil sa s podmienkami vykonávania diela, potrebným rozsahom prác, s priestormi pre vykonanie diela a s jeho okolím, získal a riadne preveril všetky potrebné informácie v súvislosti s ním, presvedčil sa o stave a povahe priestorov vykonávania diela, vrátane povrchových a pod povrchových podmienok a prípadného dopadu vykonávania diela na životné prostredie, o rozsahu a povahe prác a technológií, nevyhnutných pre vykonanie diela a prístupových a príjazdových cestách na miesto vykonávania diela.
3. Zhotoviteľ potvrdzuje, že s ohľadom na vyššie uvedené získal všetky nevyhnuté povolenia, súhlasy a informácie, nielen pokiaľ ide o riziká, ale aj o všetky ďalšie okolnosti, ktoré môžu mať vplyv na jeho činnosť podľa tejto zmluvy.
4. Dielo, vrátane jeho súčastí, bude vyrobené a namontované v súlade s príslušnými zákonmi a všeobecne záväznými právnymi predpismi a technickými normami Slovenskej republiky, ktoré sa na dielo ako také vzťahujú a ktoré zmluvné strany považujú za záväzné, a ktorých dodržiavanie Zhotoviteľ zabezpečí aj voči jeho subdodávateľom a v súlade s rozhodnutiami štátnych úradov Slovenskej republiky.
5. Dielo musí byť vykonané v súlade so zákonmi a predpismi a technologickými a zdravotnými normami platnými v Slovenskej republike, vrátane zákonov a predpisov týkajúcich sa životného prostredia, hospodárenia s odpadmi atď.
6. Oprávnení zamestnanci objednávateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči zhotoviteľovi kontrolu/audit obchodných dokumentov a vecnú kontrolu v súvislosti s realizáciou diela a  zhotoviteľ je povinný poskytnúť súčinnosť v plnej miere.
7. Zhotoviteľ vyhlasuje, že všetkých svojich zamestnancov, prostredníctvom ktorých poskytuje plnenie podľa tejto zmluvy, zamestnáva legálne v súlade s príslušnými právnymi predpismi. Rovnako vyhlasuje, že tretia osoba, prostredníctvom ktorej poskytuje plnenie podľa tejto zmluvy, zamestnáva všetkých svojich zamestnancov podieľajúcich sa na plnení tejto zmluvy legálne v súlade s príslušnými právnymi predpismi. Zhotoviteľ sa zaväzuje najneskôr do podpisu tejto zmluvy, poskytnúť Objednávateľovi relevantné doklady o legálnom zamestnávaní svojich zamestnancov, prostredníctvom ktorých poskytuje plnenie podľa tejto zmluvy; v prípade nových zamestnancov najneskôr do 5 dní pred začatím vykonávania prác v rámci predmetu zmluvy. V prípade nesplnenia povinnosti predložiť doklady o legálnom zamestnávaní v lehote uvedenej v predchádzajúcej vete a/alebo v prípade, ak sa vyhlásenie Zhotoviteľa uvedené v prvej a druhej vete tohto ustanovenia ukáže ako nepravdivé, Objednávateľ si vyhradzuje právo na odstúpenie od tejto zmluvy pre podstatné porušenie zmluvy.  Nárok Objednávateľa na náhradu škody týmto nie je dotknutý. Zhotoviteľ sa zaväzuje do 7 pracovných dní od výzvy Objednávateľa nahradiť Objednávateľovi všetky náklady spojené s uložením pokuty Objednávateľovi za porušenie zákazu prijať službu, ktorú mu poskytuje Zhotoviteľ prostredníctvom fyzickej osoby, ktorú nelegálne zamestnáva a/alebo ktorú nelegálne zamestnáva tretia osoba, prostredníctvom ktorej Zhotoviteľ poskytuje plnenie podľa tejto zmluvy.

**Čl.2 Predmet zmluvy**

1. Predmetom zmluvy je záväzok Zhotoviteľa vykonať pre Objednávateľa riadne a včas dielo tak, ako je špecifikované touto zmluvou, Cenovou ponukou Zhotoviteľa a v ostatných podkladoch zmluvy uvedených v bode 1. čl. 1 tejto zmluvy, poskytnúť ďalšie plnenia uvedené v tejto zmluve o dielo a previesť za podmienok nižšie uvedených na Objednávateľa vlastnícke právo k dielu. Objednávateľ sa zaväzuje pri realizácii diela poskytnúť Zhotoviteľovi v tejto zmluve dohodnutú súčinnosť a  Zhotoviteľovi za riadne a včas vykonané dielo zaplatiť cenu v zmysle čl. 3 zmluvy, a to za podmienok a v termínoch dohodnutých touto zmluvou.
2. Zhotoviteľ sa zaväzuje na vlastné nebezpečenstvo, vlastnú zodpovednosť a vo vlastnom mene k realizácii všetkých prác, dodávok a služieb realizácie investičnej akcie Objednávateľa „**Rekonštrukcia objektov chovných hál Farma HYZA a.s.“,** a to v rozsahu čiastkových diel rozdelených na:
   1. Lokalita Padaň – realizácia výmeny strešnej krytiny na všetkých 22 halách (ďalej ako Projekt č. 1)
   2. Lokalita Bačala – realizácia výmeny izolácie stien na halách č. 3, 6, 8 (ďalej ako Projekt č. 2)
   3. Lokalita Strečno – realizácia výmeny strešnej krytiny na 9 halách (ďalej ako Projekt č. 3)
   4. Lokalita Šoporňa – realizácia výmeny strešnej krytiny a izolácie stien na halách č. 1, 2, 3 (ďalej ako Projekt č. 4)

(ďalej čl. 2 bod 1. až bod 2.4. spoločne ako „dielo“)

1. Dielo sa Zhotoviteľ zaväzuje vykonať pre Objednávateľa v rozsahu podľa príslušnej dokumentácie a bližšej špecifikácie, v súlade s podkladmi uvedenými v čl. 1 .
2. Ak po uzatvorení zmluvy dôjde Objednávateľom k vyvolanej zmene oproti dokumentácii uvedenej v bode 1. čl. 1 tejto zmluvy predloženej Objednávateľom, zaväzujú sa zmluvné strany uzavrieť písomný dodatok k tejto zmluve, ktorého obsahom bude predmet rozsah diela, úprava ceny diela, termín realizácie a úprava ostatných dotknutých ustanovení tejto zmluvy v rozsahu primeranom novovzniknutým skutočnostiam. Požiadavku na uzavretie dodatku predloží Zhotoviteľ do 7 pracovných dní odkedy sa dozvedel o zmene na kontrolnom dni alebo návrhu zmeny, špecifikácie jej obsahu a rozsahu zmeny pred začatím požadovaných zmien, a to predložením zmenového listu Objednávateľovi formou e-mailu. Zhotoviteľ v zmenovom liste pred vykonaním všetkých naviac prác, vykoná ich súpis, ocenenie v dôsledku zmeny a prípadný návrh na zmenu termínu ukončenia diela a takto ich predloží Objednávateľovi na odsúhlasenie. Vzor zmenového listu tvorí prílohu č. 8 tejto zmluvy. V prípade neakceptovania návrhu Zhotoviteľa na zmenu ceny diela a/alebo návrhu na zmenu termínu ukončenia diela a/alebo iných podmienok vykonávania naviac prác Objednávateľom, bude mať táto skutočnosť za následok možnosť ukončenia tejto zmluvy formou odstúpenia od zmluvy Objednávateľom. Odstúpenie od zmluvy musí byť vykonané písomne, podpísané oprávnenými zástupcami Objednávateľa a doručené Zhotoviteľovi, pričom účinky odstúpenia nastávajú dňom jeho doručenia druhej zmluvnej strane. Takéto odstúpenie od zmluvy sa nepovažuje za porušenie zmluvy zo strany Objednávateľa a nezakladá nárok Zhotoviteľa na náhradu škody. Objednávateľ sa zaväzuje vyjadriť k zmenovému listu do 5 pracovných dní odo dňa jeho predloženia Zhotoviteľom. Objednávateľ a Zhotoviteľ budú v dobrej viere rokovať o stanovení ceny aplikovateľnej pre zmenu, pričom jednotkové ceny Zhotoviteľa nesmú byť vyššie ako jednotkové ceny uvedené v Cenovej ponuke Zhotoviteľa. V prípade, ak Cenová ponuka Zhotoviteľa nebude obsahovať jednotkové ceny naviac prác, tieto jednotkové ceny naviac prác nesmú byť vyššie ako obvyklé jednotkové ceny v čase vykonávania zmeny a pre obdobné činnosti, ktoré sú predmetom vykonávanej zmeny a za podmienok obdobných podmienkam tejto zmluvy. Až po písomnom odsúhlasení naviac prác Objednávateľom v zmenovom liste je Zhotoviteľ oprávnený realizovať naviac práce. Úhrada ceny odsúhlasených naviac prác je podmienená uzatvorením písomného dodatku k zmluve. Tým nie je dotknutá povinnosť Zhotoviteľa riadne vykonať naviac práce. V prípade, že Zhotoviteľ vykoná Objednávateľom písomne neodsúhlasené naviac práce a/alebo z dôvodov výlučne na strane Zhotoviteľa nedôjde k uzatvoreniu príslušného dodatku k tejto zmluve, má sa za to že všetky náklady Zhotoviteľa na realizáciu naviac prác budú považované za súčasť pôvodne dohodnutej ceny podľa čl. 3 tejto zmluvy.
3. Zhotoviteľ vyhlasuje, že vykoná dielo riadne a včas, v súlade s podkladmi uvedenými v čl. 1 tejto zmluvy. Dielo bude nové, vykonané v maximálnej možnej kvalite, minimálne však v kvalite zodpovedajúcej platným a doporučeným STN, resp. EN, ktoré sa týmto pre obe strany stanovujú ako záväzné. Zhotoviteľ je povinný dodržiavať podmienky vydaného stavebného povolenia.
4. Technické podmienky sú vymedzené:

* Cenovou ponukou Zhotoviteľa, ktorá tvorí Prílohu č.1 tejto zmluvy
* Platnými STN, resp. EN, ktoré sa na riadne vykonanie diela vzťahujú
* Zadávacou dokumentáciou Objednávateľa z výberového konania

1. Záväzok Zhotoviteľa vykonať dielo kompletne, v termíne a funkčné, je splnený písomným prevzatím diela, bez vád a nedorobkov Objednávateľom podľa čl. 8 tejto zmluvy.
2. Zhotoviteľ má právo zabezpečiť dodávky, práce a/alebo služby ako subdodávky s podmienkou, že takéto časti diela budú dodané v rozsahu a kvalite podľa zmluvy a že Zhotoviteľ za ne zostane priamo zodpovedný Objednávateľovi. Zhotoviteľ zodpovedá za unifikáciu technických noriem svojich a technických noriem svojich subdodávateľov s podmienkami platnými u Objednávateľa. Prípadné odchýlky budú písomne odsúhlasené oboma zmluvnými stranami.
3. V prípade, že Dielo bude vykonávané iným subjektom v mene Zhotoviteľa (subdodávateľom), Zhotoviteľ má povinnosť pred podpisom zmluvy o dielo predložiť Zoznam subdodávateľov v ktorom uvedie obchodné meno, IČO a kontaktnú osobu subdodávateľa. Pričom v prípade zmeny je Zhotoviteľ povinný do troch (3) pracovných dní od takej zmeny zaslať Objednávateľovi aktualizovaný zoznam.
4. Zhotoviteľ si je vedomý, že v prípade ak má jeho subdodávateľ povinnosť byť zapísaný v Registri partnerov verejného sektora v zmysle Zákona č. 315/2016 Z. z. o registri partnerov verejného sektora a o zmene a doplnení niektorých zákonov. Zhotoviteľ sa zaväzuje, že po celú dobu trvania záväzkov bude subdodávateľ zapísaný v Registri partnerov verejného sektora, vrátane platného overenia konečných užívateľov výhod. Porušenie tohto ustanovenia bude považované za podstatné porušenie zmluvy. Zhotoviteľ sa zaväzuje znášať všetky náklady bez obmedzenia ich výšky, ktoré vzniknú Objednávateľovi alebo tretím osobám v súvislosti s porušením tohto ustanovenia zmluvy Zhotoviteľom a to bez časového obmedzenia aj po ukončení alebo inom zániku tejto Zmluvy.
5. Objednávateľ si výslovne vyhradzuje právo písomne odmietnuť subdodávateľa Zhotoviteľa ak tento subdodávateľ Zhotoviteľa vykonáva preukázané časť Diela v rozpore s Podkladovou Dokumentáciou a technologickými postupmi, ak subdodávateľ nespĺňa podmienky uvedené v čl. 2 bod 10 tejto zmluvy, bez toho, že by mal Zhotoviteľ nárok na akúkoľvek kompenzáciu alebo náhradu. Zhotoviteľ je v takomto prípade povinný okamžite vykonať všetky potrebné úkony na to, aby s odmietnutým subdodávateľom ukončil spoluprácu na zhotovovaní Diela a zároveň aby takýto subdodávateľ najneskôr do troch (3) pracovných dní odo dňa Objednávateľovho odmietnutia opustil a vypratal stavenisko.

**Čl.3 Cena diela**

1. Zmluvné strany sa dohodli na celkovej cene diela podľa čl. 3 tejto zmluvy v celkovej výške **.........................** **EUR bez DPH (slovom: .........................EUR ......................... EUROCENTOV).** Rozsah ceny a jednotlivé položky sú uvedené v cenovej ponuke – Príloha č.1.
2. K uvedenej cene bude pripočítaná príslušná DPH v zmysle platnej legislatívy v deň vzniku daňovej povinnosti.
3. Táto cena je pevná a nemenná a obsahuje všetky náklady nutné pre celkovú realizáciu diela v rozsahu tejto zmluvy a Cenovej ponuky Zhotoviteľa a ktoré mohol a/alebo mal Zhotoviteľ pred jej podpisom pri vynaložení odbornej starostlivosti predpokladať. Táto cena je zmluvnými stranami považovaná v rozsahu predmetu zmluvy za cenu konečnú a akékoľvek úpravy môžu nastať len na základe písomného dodatku podpísaného oprávnenými zástupcami zmluvných strán k tejto zmluve.
4. Prípadné nerealizované položky budú z ceny diela odpočítané v rámci fakturácie v ich plnej výške na základe dohody zmluvných strán.
5. Objednávateľ má na základe osobitnej žiadosti o nenávratný finančný príspevok, záujem dielo  financovať z prostriedkov EPFRV, kód projektu v 041NR650073 (ďalej len „Projekt“)pod názvom Rekonštrukcia objektov chovných hál Farma HYZA a.s..

**Čl.4 Platobné podmienky**

1. Zmluvné strany sa dohodli, že Zhotoviteľ najneskôr do začatia realizácie prác, ktoré sú predmetom plnenia podľa tejto zmluvy, najneskôr však oproti prvej platbe ceny diela (cena diela podľa realizovaného projektu), predloží Objednávateľovi renomovanou bankou vystavenú bankovú záruku za dobré prevedenie diela ako celku vo výške 5% z ceny diela, v prospech Objednávateľa s platnosťou do odovzdania a prevzatia diela, ako celku bez vád a nedorobkov (plus 15 kalendárnych dní); pričom platnosť bankovej záruky za dobré prevedenie diela neuplynie skôr ako uplynutím 15 dní odo dňa prevzatia diela podľa čl. 8 zmluvy (technická doba pre prípadné uplatnenie bankovej záruky). Vzor bankovej záruky za dobre prevedenie diela písomne odsúhlasený Objednávateľom tvorí Prílohu č. 3 tejto zmluvy. V prípade, ak Zhotoviteľ nesplní uvedenú povinnosť, predložiť bankovú záruku za dobre prevedenie diela podľa tohto bodu zmluvy, Objednávateľ je oprávnený zadržať z každej faktúry vystavenej v zmysle tejto zmluvy 5% z fakturovanej ceny diela, a to až do dňa odovzdania a prevzatia diela ako celku bez vád a nedorobkov. Objednávateľ je oprávnený použiť dané zádržné na úhradu prípadných sankcií plynúcich zo zmluvy z dôvodu porušenia povinností Zhotoviteľom (najmä riadne vykonať dielo ako celok) a/alebo na úhradu prípadnej škody vzniknutej z dôvodu porušenia povinností Zhotoviteľa.
2. Zmluvné strany sa dohodli, že Zhotoviteľ predloží ku dňu ukončenia realizácie prác, ktoré sú predmetom plnenia tejto zmluvy, na základe písomného Protokolu o prevzatí podpísaného oprávnenými zástupcami zmluvných strán bez vád a nedorobkov, Objednávateľovi **bankovú záruku (warranty bond)** za záručnú dobu diela, ako celku, bližšie špecifikovanú v článku 4. bodu 5. tejto zmluvy.
3. Zmluvné strany sa dohodli, že cenu diela podľa čl. 3 bodu 1. zmluvy bude Objednávateľ uhrádzať Zhotoviteľovi mesačne vo forme čiastkových faktúr vystavených Zhotoviteľom na základe Objednávateľom vopred a písomne odsúhlasených protokolov a podľa cenovej ponuky Zhotoviteľa, podľa zadávacej dokumentácie Objednávateľa z výberového konania a Technickej špecifikácie diela. Pre vylúčenie pochybností zmluvné strany potvrdzujú, že podpísaním Protokolu Objednávateľ nepreberá čiastkové výkony ani časti diela, zároveň nemá vplyv na povinnosť Zhotoviteľa riadne vykonať dielo ako celok podľa čl. 8 zmluvy, ani na zodpovednosť Zhotoviteľa podľa tejto zmluvy alebo záruku na dielo alebo jej plynutie. Splatnosť faktúr podľa tejto zmluvy je 21 dní od ich doručenia Zhotoviteľom Objednávateľovi.
4. Zhotoviteľ predloží Objednávateľovi protokol vždy do 3. (tretieho) dňa mesiaca nasledujúceho po mesiaci, v ktorom boli fakturované práce riadne a včas vykonané. Objednávateľ sa vyjadrí k Protokolu do 3 (troch) pracovných dní odo dňa jeho predloženia Zhotoviteľom. Zhotoviteľ je následne oprávnený fakturovať len položky, ktoré boli Objednávateľom písomne odsúhlasené. Neuznané položky je Zhotoviteľ oprávnený fakturovať až potom, čo budú písomne odsúhlasené zo strany Objednávateľa.
5. Zmluvné strany sa dohodli, že Objednávateľ nie je povinný uskutočniť úhradu ľubovoľnej faktúry alebo jej častí, ako náhle úhrn zaplatených faktúr dosiahne čiastku rovnajúcu sa 90% z celkovej ceny diela v zmysle bodu 1. čl. 3. zmluvy. Objednávateľ písomne oboznámi Zhotoviteľa o tom, že pozastavuje úhrady platieb faktúr. Zmluvné strany sa dohodli, že zostávajúca časť (dopočet do 100%) ceny diela v zmysle bodu 1. čl. 3. tejto zmluvy bude uhradená Objednávateľom po kumulatívnom splnení nasledujúcich podmienok:

* odovzdanie a prevzatie diela, ako celku v zmysle čl. 8. tejto zmluvy, na základe písomného Protokolu o prevzatí podpísaného oprávnenými zástupcami zmluvných strán bez vád a nedorobkov
* predloženie bankovej záruky (warranty bond) za záručnú dobu diela, ako celku Zhotoviteľom vystavenej renomovanou bankou v prospech Objednávateľa, vo výške 5 % z celkovej ceny diela platnej počas celej záručnej doby v zmysle čl. 11 zmluvy (plus 15 kalendárnych dní); pričom platnosť bankovej záruky za záručnú dobu neuplynie skôr ako uplynutím 15 dní odo dňa uplynutia záručnej doby podľa čl. 11 tejto zmluvy (technická doba pre prípadné uplatnenie bankovej záruky). Objednávateľom vopred odsúhlasený vzor bankovej záruky tvorí Prílohu č. 4 tejto zmluvy. Zmluvné strany sa dohodli, že Objednávateľ je oprávnený si z bankovej záruky za záručnú dobu uplatniť aj nároky Objednávateľa zo zjavných vád diela uplatnených v protokole o prevzatí diela v zmysle čl. 8 tejto zmluvy.

1. Faktúra musí obsahovať všetky zákonom predpísané náležitosti. V prípade, ak práce, ktoré sú predmetom plnenia podľa tejto zmluvy majú charakter prác podľa § 69 ods. 12 písm. j) Zákona č. 222/2004 Z. z. o dani z pridanej hodnoty v znení neskorší predpisov, faktúra musí obsahovať aj údaje uvedené v písm. a. až c. tohto ustanovenia a Zhotoviteľ je povinný:
2. vo faktúrach uvádzať v zmysle Zákona č. 222/2004 Z. z. o dani z pridanej hodnoty v znení neskorší predpisov slovnú informáciu „prenesenie daňovej povinnosti“
3. vo faktúrach uvádzať sekciu a divíziu (kód) zaradenia stavebnej činnosti ktoré sú fakturované s prenesením daňovej povinnosti podľa aktuálneho prehľadu činností zatriedených podľa štatistickej klasifikácie produktov podľa činností (CPA)
4. vo faktúrach uvádzať názov prác (služby, činností) podľa zmluvy, resp. objednávky
5. Nesprávne vystavenú faktúru má Objednávateľ právo vrátiť Zhotoviteľovi s uvedením konkrétnej výhrady bez zbytočného odkladu, pričom týmto nie je dotknutá zodpovednosť Zhotoviteľa za správne vystavenie faktúry v zmysle Zákona č. 222/2004 Z. z. o daní z pridanej hodnoty. V tomto prípade sa plynutie pôvodnej lehoty splatnosti zastaví, doručením novej (správne vystavenej) faktúry začne plynúť nová lehota splatnosti.
6. Povinnosť Objednávateľa zaplatiť za riadne a včas vykonané dielo cenu diela, resp. jej časť je splnená odpísaním fakturovanej sumy z účtu Objednávateľa v prospech účtu Zhotoviteľa uvedený v záhlaví tejto zmluvy.
7. V prípade, že dôjde k zrušeniu tejto zmluvy z dôvodov na strane Objednávateľa, má právo Zhotoviteľ preukázaný dodaný materiál a preukázané práce vykonané ku dňu zrušenia fakturovať Objednávateľovi vo výške skutočne vykonaných prác a vynaložených nákladov po ich písomnom odsúhlasení Objednávateľom.
8. Zhotoviteľ vyhlasuje, že ku dňu podpisu zmluvy:

* si je vedomý svojej povinnosti odviesť riadne DPH správcovi dane a zaväzuje sa DPH riadne, včas a v správnej výške z predmetného obchodu odviesť,
* je v ekonomicky dobrej kondícii a nemá vedomosť o tom, že by bol osobou, proti ktorej by bolo vedené exekučné, konkurzné alebo reštrukturalizačné konanie, nevedie žiadny súdny spor, v ktorom by neúspech viedol k záväzku, ktorého splnenie by bolo nemožné alebo by hospodársky destabilizovalo Zhotoviteľa,
* nemá vedomosť o tom, že by bol osobou ohrozenou vstupom do konkurzného alebo reštrukturalizačného konania,
* riadne a včas plní všetky svoje splatné záväzky a nenastali u neho dôvody na zrušenie registrácie podľa § 81 ods. 3 písm. b) druhého bodu Zákona o DPH,
* nie je vedený v zozname platiteľov DPH, u ktorých nastali dôvody na zrušenie registrácie, vedenom Finančným riaditeľstvom Slovenskej republiky,
* účet Zhotoviteľa, ktorý pre obchodné operácie podľa tejto zmluvy uviedol v záhlaví tejto zmluvy je účtom, ktorý je oznámený miestne a funkčne príslušnému správcovi dane.

Zhotoviteľ sa zaväzuje zaplatiť zmluvnú pokutu vo výške 30 % zo sumy DPH z celkovej ceny diela v zmysle tejto zmluvy, ak neoznámi Objednávateľovi v lehote do 10 dní, že nastali skutočnosti, ktoré by sa mohli priamo alebo nepriamo dotknúť obsahu vyhlásenia podľa predchádzajúceho odseku alebo by mohli mať priamy alebo nepriamy vplyv na obsah vyhlásenia v predchádzajúcom odseku. Zaplatením  zmluvnej pokuty nie je dotknutý nárok Objednávateľa na náhradu škody spôsobenej porušením oznamovacej povinnosti Zhotoviteľa. Zmluvná pokuta sa nezapočítava na náhradu škody.

**Čl.5 Miesto a termín plnenia**

1. Zhotoviteľ sa zaväzuje riadne vykonať dielo a odovzdať ho Objednávateľovi bez vád a nedorobkov, a to do:01.06.2025, pričom Zhotoviteľ sa zaväzuje dodržať (splniť) nasledujúce míľniky (termíny):
   1. Projekt č. 1, pričom miestom plnenia Projektu č. 1 tejto zmluvy je Padaň, 929 01 Dunajská Streda. Zhotoviteľ sa zaväzuje riadne vykonať časť diela – Projekt č. 1 a odovzdať ho Objednávateľovi bez vád a nedorobkov, a to **do posledného dňa (nedeľa) 22. kalendárneho týždňa 2025**.
   2. Projekt č. 2, pričom miestom plnenia Projektu č. 2 tejto zmluvy je Bačala, 951 15 Nitra. Zhotoviteľ sa zaväzuje realizovať časť diela - Projekt č. 2 **od prvého dňa (pondelok) 47. kalendárneho týždňa roku 2024** a riadne vykonanú časť diela bez vád a nedorobkov odovzdať Objednávateľovi **do posledného dňa (nedeľa) 1. kalendárneho týždňa 2025.**
   3. Projekt č. 3, pričom miestom plnenia Projektu č. 3 tejto zmluvy je Strečno, SNP 58/98 , 013 24 Žilina. Zhotoviteľ sa zaväzuje realizovať časť diela – Projekt č. 3 **od prvého dňa (pondelok) 16. kalendárneho týždňa 2025** a riadne vykonanú časť diela bez vád a nedorobkov odovzdať Objednávateľovi **do posledného dňa (nedeľa) 21. kalendárneho týždňa 2025.**
   4. Projekt č. 4, pričom miestom plnenia Projektu č. 4 tejto zmluvy je Šoporňa, Šalská 9501, 925 52 Šoporňa. Zhotoviteľ sa zaväzuje realizovať časť diela – Projekt č. 4 **od prvého dňa (pondelok) 50. kalendárneho týždňa 2024** a riadne vykonanú časť diela bez vád a nedorobkov odovzdať Objednávateľovi **do posledného dňa (nedeľa) 4. kalendárneho týždňa 2025.**

**Čl.6 Súčinnosť Objednávateľa**

1. Objednávateľ sa zaväzuje Zhotoviteľovi poskytnúť pre realizáciu diela podľa čl. 2 tejto zmluvy nasledovnú súčinnosť:

* + 1. Zabezpečiť vstupy pracovníkom a vozidlám Zhotoviteľa na stavenisko až do odovzdania Projektov diela v zmysle čl. 8 tejto zmluvy a skončenia záručnej doby podľa čl. 11, bod 3. zmluvy, a to na náklady Zhotoviteľa;
    2. zabezpečiť prístup na miesto plnenia, a taktiež jeho trvalé sprístupnenie počas celej doby plnenia;
    3. zabezpečiť elektrickú prípojku spĺňajúcu podmienky STN 33 2000-4-41 a v prípade potreby vydať príslušné povolenie na prácu;
    4. odovzdať stavenisko podľa bodu 1. čl. 9 tejto zmluvy v stave spôsobilom pre výkon prác súvisiacich s realizáciou predmetu plnenia.

1. Súčinnosť, na ktorú nie je Objednávateľ výslovne povinný podľa tohto článku zmluvy, musí byť písomne odsúhlasená Objednávateľom, v opačnom prípade nie je Objednávateľ takúto súčinnosť povinný poskytnúť.

**Čl.7 Stavebný denník**

1. Zhotoviteľ je povinný viesť stavebný denník ako doklad o priebehu vykonávania diela počas celej realizácie predmetu zmluvy. Do stavebného denníka sa zapisujú všetky skutočnosti rozhodné pre plnenie predmetu tejto zmluvy, predovšetkým údaje o časovom postupe prác a ich akosti. Stavebný denník bude uložený na každom mieste plnenia tak, aby originál bol k dispozícii vždy na stavbe a kópie stavebného denníka boli určené tak, že jedna kópia je pre Objednávateľa a jedna kópia je pre Zhotoviteľa.
2. Stavebný denník bude vedený na každom mieste plnenia:
3. Projektu č. 1 tejto zmluvy - Padaň (ďalej ako „**Stavebný denník č. 1**“),
4. Projektu č. 2 tejto zmluvy - Bačala (ďalej len „**Stavebný denník č. 2**“),
5. Projektu č. 3 tejto zmluvy - Strečno (ďalej len „**Stavebný denník č. 3**“),
6. Projektu č. 4 tejto zmluvy - Šoporňa (ďalej len „**Stavebný denník č. 4**“),

(ďalej spoločne Stavebný denník č. 1, č. 2, č. 3, č. 4, ako „**Stavebný denník**“)

1. Zápisy v stavebnom denníku, ani zápisy z kontrolných dní sa nepovažujú za zmenu tejto zmluvy, slúžia iba ako podklad pre vypracovanie prípadných dodatkov k zmluve.
2. Stavebný denník bude vedený odo dňa odovzdania staveniska až do termínu odovzdania a prevzatia čiastkového Projektu diela Objednávateľom, príp. do doby odstránenia vád a nedorobkov. Zhotoviteľ zabezpečí, aby stavebný denník bol pre Objednávateľa prístupný po celú dobu realizácie diela.
3. Zápisy v stavebnom denníku musia byť vykonávané denne zodpovedným zástupcom Zhotoviteľa. Ďalej môžu zápisy do stavebného denníka robiť:
4. pre Stavebný denník č. 1 iba menovaní zástupcovia Objednávateľa (technický dozor – ...........................), Zhotoviteľa (...........................) a zástupcovia príslušných orgánov štátnej správy.
5. pre Stavebný denník č. 2 iba menovaní zástupcovia Objednávateľa (technický dozor – ...........................), Zhotoviteľa (...........................) a zástupcovia príslušných orgánov štátnej správy.
6. pre Stavebný denník č. 3 iba menovaní zástupcovia Objednávateľa (technický dozor – ...........................), Zhotoviteľa (...........................) a zástupcovia príslušných orgánov štátnej správy.
7. pre Stavebný denník č. 4 iba menovaní zástupcovia Objednávateľa (technický dozor – ...........................), Zhotoviteľa (...........................) a zástupcovia príslušných orgánov štátnej správy.
8. Objednávateľ a Zhotoviteľ sa zaväzujú k vyjadreniu do 3 pracovných dní k vykonanému zápisu v stavebnom denníku.

**Čl.8 Odovzdanie a prevzatie diela**

1. Záväzok Zhotoviteľa vykonať a dodať dielo je splnený riadnym vykonaním (ukončením) a písomným prevzatím diela ako celku Objednávateľom. Dielo je riadne vykonané najmä, ak bude mať vlastnosti stanovené touto zmluvou, príslušnými právnymi predpismi a technickými normami a projektovou dokumentáciou, ak dielo nebude mať nedostatky alebo vady, ak budú vykonané všetky činnosti, dodávky a práce, ktoré je Zhotoviteľ povinný podľa tejto zmluvy vykonať a dodať, ak bude stavenisko uvedené do stavu podľa príslušnej projektovej dokumentácie, resp. ďalších dojednaní, ak budú odovzdané Objednávateľovi doklady spracované alebo získané Zhotoviteľom, hlavne doklady o predpísaných úspešne vykonaných skúškach a revíziách, vrátane dokumentácie skutočného vyhotovenia diela a ďalšej dokumentácie nevyhnutnej pre prevádzkovanie diela v súlade s platnou legislatívou.
2. Riadne vykonané dielo ako celok Objednávateľ prevezme písomným protokolom o prevzatí, po úspešnom vykonaní a ukončení všetkých zákonom a technickými normami SR, resp. EÚ predpísaných skúšok a v zmysle tejto zmluvy dohodnutých skúšok (ďalej len „skúšky“). Zhotoviteľ sa zaväzuje minimálne dva mesiace pred vykonaním skúšok predložiť Objednávateľovi písomný projekt vykonania skúšok. O priebehu a výsledku odovzdávacieho a preberacieho konania, ktorého súčasťou je úspešné vykonanie dojednaných skúšok, príslušné testy, revízne správy a pod., spíšu zmluvné strany zápis, v závere ktorého Objednávateľ výslovne uvedie, že dielo, resp. jeho časť preberá.
3. V prípade, že počas skúšok dôjde k prerušeniu výroby a/alebo samotných skúšok preukázateľne z dôvodov na strane Objednávateľa, náklady na opakované skúšky znáša Objednávateľ. V prípade, že počas skúšok dôjde k prerušeniu výroby a/alebo samotných skúšok preukázateľne z dôvodov na strane Zhotoviteľa, všetky náklady na opakované skúšky znáša Zhotoviteľ.
4. K prevzatiu diela resp. časti diela vyzve Zhotoviteľ Objednávateľa písomne minimálne 3 kalendárne dni vopred. Preberacie konanie bude začaté bezodkladne a bude ukončené preberacím protokolom, podpísaným oprávnenými zástupcami Objednávateľa a Zhotoviteľa.
5. Protokol spísaný zmluvnými stranami bude obsahovať predovšetkým:
   * 1. zhodnotenie akosti diela;
     2. súpis zistených vád a nedorobkov vrátane postupu a záväzných termínov ich odstránenia. V prípade, ak v protokole nie sú uvedené termíny pre začatie odstraňovania zjavných vád Zhotoviteľom a/alebo pre odstránenie zjavných vád Zhotoviteľom, platia termíny uvedené v bode 7. čl. 11 zmluvy;
     3. dohodu o opatreniach a lehotách;
     4. záznam o nutných, dodatočne požadovaných prácach;
     5. vyhlásenie Objednávateľa, že dielo preberá, ak nepríde k dohode, tak stanovisko Objednávateľa a Zhotoviteľa;
     6. súpis príloh (zoznam vykonaných skúšok s vyhodnotením jednotlivých skúšok).

**Čl.9 Stavenisko**

1. Objednávateľ protokolárne odovzdá stavenisko Zhotoviteľovi k bezplatnému užívaniu po dobu realizácie stavby, vypratané v nevyhnutnom rozsahu pre výkon rekonštrukcie a schopné užívania za účelom realizácie predmetu plnenia Zhotoviteľa podľa tejto zmluvy. O odovzdaní staveniska bude pri odovzdávaní urobený Zápis o odovzdaní staveniska. Jednotlivé časti staveniska sa budú odovzdávať postupne, po vzájomnej dohode medzi Zhotoviteľom a Objednávateľom. Pričom za časti staveniska sa považujú rôzne miesta výkonu rozdelené podľa projektov na:
   1. miestom plnenia Projektu č. 1 tejto zmluvy je Padaň, , 929 01 Dunajská Streda.
   2. miestom plnenia Projektu č. 2 tejto zmluvy je Bačala, 951 15 Nitra
   3. miestom plnenia Projektu č. 3 tejto zmluvy je Strečno, SNP 58/98 , 013 24 Žilina.
   4. miestom plnenia Projektu č. 4 tejto zmluvy je Šoporňa, Šalská 9501, 925 52 Šoporňa
2. Pri odovzdaní časti staveniska odovzdá Objednávateľ Zhotoviteľovi odberné miesta pre napojenie el. energie s dostatočnou kapacitou a s príkonom potrebným pre realizáciu diela. Zhotoviteľ si zabezpečí na vlastné náklady staveniskové rozvádzače s elektromerom, príslušnou kabelážou (vrátane predlžovacej) a platnou revíznou správou.
3. Pokiaľ zo zápisu o odovzdaní a prevzatí časti staveniska vyplynú pre Objednávateľa alebo Zhotoviteľa povinnosti neobsiahnuté v tejto zmluve, zaväzujú sa zmluvné strany splniť ich v lehotách dohodnutých v zápise.
4. Zhotoviteľ sa zaväzuje dodržiavať v priebehu realizácie diela všetky hygienické predpisy, predpisy o požiarnej ochrane a podmienky ochrany životného prostredia a je povinný urobiť opatrenia, aby následkom jeho činnosti (prach, otrasy a pod.) nedošlo ku znehodnoteniu zariadení, stavby alebo skladovaného materiálu.
5. Zhotoviteľ ďalej zabezpečí pravidelnú kontrolu dodržiavania bezpečnostných predpisov v zmysle platnej legislatívy, najmä Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko v platnom znení a Vyhl. č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností. V prípade vykonávania prác na diele subdodávateľmi Zhotoviteľa sa Zhotoviteľ zaväzuje so všetkými subdodávateľmi uzavrieť písomnú dohodu podľa ust. §18 ods. 1 zákona č. 124/2006 Z.z., na základe ktorej bude Zhotoviteľ povinný v celom rozsahu vytvoriť podmienky na zaistenie bezpečnosti a ochrany zdravia zamestnancov na spoločnom pracovisku (stavenisku).
6. Zhotoviteľ je povinný udržiavať na stavenisku poriadok a čistotu, je povinný bezodkladne odstraňovať odpady a nečistoty, ktoré vznikli pri realizácii diela, a to v súlade so zákonom NR SR č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“) a stavebným zákonom. Zhotoviteľ je povinný bezodkladne odstraňovať všetky znečistenia a poškodenia komunikácií a zelene, ku ktorým dôjde prevádzkou v priebehu realizácie diela, ako to vyplýva z príslušných zákonov.

V prípade, ak pri vykonávaní prác v rámci predmetu tejto zmluvy, vznikne odpad v súvislosti s vykonávaním prác a činností, ktoré sú predmetom plnenia podľa tejto zmluvy, Zhotoviteľ sa zaväzuje plniť všetky a akékoľvek povinnosti, za splnenie ktorých pri nakladaní s odpadmi zodpovedá Objednávateľ ako pôvodca odpadu v súlade so zákonom o odpadoch a Vyhláškou Ministerstva životného prostredia Slovenskej republiky č. 371/2015 Z. z., ktorou sa vykonávajú niektoré ustanovenia Zákona o odpadoch v znení neskorších predpisov (ďalej len „vyhláška“), a to najmä, nie však výlučne, všetky povinnosti vyplývajúce pre Objednávateľa ako pôvodcu odpadu podľa ust. § 14 Zákona o odpadoch a ako pôvodcu stavebného odpadu podľa ust. § 77 Zákona o odpadoch.

Zhotoviteľ je povinný plniť aj všetky prípadné budúce povinnosti, ktoré explicitne, či implicitne vyplývajú, prípadne vyplynú, pre Objednávateľa ako pôvodcu stavebného odpadu a odpadu z demolácií alebo iného odpadu zo zákona o odpadoch.

Zhotoviteľ je povinný zabezpečiť roztriedenie, nakládku, prepravu a odovzdanie ostatného a nebezpečného odpadu na ďalšie nakladanie výlučne u osôb oprávnených na nakladanie s odpadmi v zmysle § 14 ods. 1 písm. e) Zákona o odpadoch.

V prípade, ak dôjde k vzniku zodpovednosti Objednávateľa ako pôvodcu stavebného odpadu za plnenie povinností v zmysle ust. § 77 zákona o odpadoch a/alebo iných povinností objednávateľa ako pôvodcu odpadu, bude Zhotoviteľ za účelom preukázania plnenia týchto povinností za Objednávateľa povinný Objednávateľovi najneskôr pred začatím realizácie stavebných prác:

1. predložiť fotokópiu dokumentov potvrdzujúcich, že disponuje platným súhlasom podľa § 97 ods. 1 Zákona o odpadoch, na základe ktorého je oprávnenou osobou podľa zákona o odpadoch a zaväzuje sa s nimi disponovať po celú dobu trvania zmluvného vzťahu založeného touto zmluvou a zároveň je povinný Objednávateľovi oznámiť:
2. druhy odpadov, s ktorými bude pri realizácii diela fyzicky nakladať,
3. spôsob nakladania s odpadmi podľa písm. a) u nasledujúceho držiteľa,
4. plánovaný spôsob spracovania odpadov v prvom zariadení na spracovanie odpadov (ak Zhotoviteľ nebude spracovateľom odpadu), alebo
5. predložiť fotokópiu dokumentov potvrdzujúcich, že disponuje platným potvrdením o registrácii podľa § 98 Zákona o odpadoch, na základe ktorého je oprávnenou osobou podľa Zákona o odpadoch a zaväzuje sa s nimi disponovať po celú dobu trvania zmluvného vzťahu založeného touto zmluvou a zároveň predložiť fotokópiu dokumentu, ktorý bude preukazovať existenciu záväzkového vzťahu medzi Zhotoviteľom a treťou osobou oprávnenou na nakladanie so stavebným odpadom, a z ktorého budú vyplývať údaje o minimálnom rozsahu zmluvných podmienok v zmysle ust. § 2 Vyhlášky Ministerstva životného prostredia SR č. 344/2022 Z. z. o stavebných odpadoch a odpadoch z demolácií.

Zhotoviteľ je zároveň povinný Objednávateľovi oznámiť najneskôr do 3 pracovných dní pred nakladaním s odpadom, ktorý vznikne v súvislosti s vykonávaním prác, ktoré sú predmetom plnenia tejto zmluvy:

1. názov a kategóriu odpadov podľa platného katalógu odpadov,
2. spôsob nakladania s odpadmi podľa písm. a) vrátane uvedenia zariadenia, kde budú tieto odpady odovzdané na ďalšie nakladanie s nimi, prípadne ďalšie informácie preukazujúce spôsob nakladania s týmto odpadom.

V prípade, že v súvislosti s vykonávaním prác, ktoré sú predmetom plnenia podľa tejto zmluvy budú realizované aj demolačné práce je Zhotoviteľ povinný:

* najneskôr do 15 pracovných dní pred začiatkom demolačných prác predložiť Objednávateľovi návrh plánu selektívnej demolácie obsahujúci informácie o selektívnom búraní, a to najmä, nie však výlučne, informácie o predpokladaných druhoch odpadov, kategórii odpadov, ich predpokladané množstvo a predpokladaný spôsob, ktorým budú odpady zhodnocované alebo zneškodňované v súlade s Vyhláškou MŽP SR č. 344/2022 Z.z. Súčasťou návrhu plánu selektívnej demolácie bude aj fotodokumentácia objektov,
* najneskôr do 45 pracovných dní po skončení demolačných prác predložiť Objednávateľovi návrh vyhodnotenia plánu selektívnej demolácie obsahujúci informácie o vykonanom selektívnom búraní, a to najmä, ale nie výlučne, informácie o vzniknutých druhoch odpadov, kategórii odpadov, ich skutočné množstvo a spôsob ktorým boli odpady zhodnocované alebo zneškodňované v súlade s Vyhláškou MŽP SR č. 344/2022 Z. z. Súčasťou návrhu vyhodnotenia plánu selektívnej demolácie bude aj fotodokumentácia vytriedených stavebných materiálov a odpadov z demolácie.

Informácie Zhotoviteľ oznámi Objednávateľovi písomne alebo mailom na adresu maria.schlikova@farmahyza.sk tel. č. 0905 361 019. Odpad môže byť odvezený zo stavby (miesta plnenia) až po písomnom (mailom) schválení Objednávateľom. Všetky informácie o vývoze odpadov zo stavby vrátane odsúhlasenia vývozu budú zaznamenané v stavebnom denníku.

Zhotoviteľ sa zaväzuje predložiť potvrdenie o odovzdaní odpadu oprávnenej osobe na ďalšie nakladanie s ním Objednávateľovi do  4 pracovných dní od ich obdržania. Pre potreby tejto zmluvy sa potvrdením o odovzdaní odpadu rozumejú vážne lístky vrátane čestného vyhlásenia o nakladaní s odpadom v súlade so Zákonom o odpadoch, pri nebezpečných odpadoch sa predkladá aj Sprievodný list nebezpečného odpadu.

V prípade nesplnenia povinností Zhotoviteľa uvedených vyššie a/alebo v prípade poskytnutia nesprávnych a/alebo neúplných informácii Objednávateľovi, má Objednávateľ nárok na zaplatenie zmluvnej pokuty vo výške 1 000 Eur za každý jednotlivý prípad porušenia uvedenej povinnosti Zhotoviteľom. Nárok Objednávateľa na náhradu škody nie je zaplatením zmluvnej pokuty dotknutý. V prípade ak bude Objednávateľovi uložená pokuta zo strany príslušných úradov v dôsledku porušenia vyššie uvedených povinností Zhotoviteľom, Zhotoviteľ sa zaväzuje do 7 pracovných dní od výzvy Objednávateľa nahradiť Objednávateľovi všetky náklady spojené s uložením pokuty Objednávateľovi.

1. Zhotoviteľ sa zaväzuje pri vykonávaní diela použiť materiály, výrobky a zariadenia v súlade so všeobecne záväznou právnou úpravou a technickými normami platnými a účinnými v čase uzatvorenia tejto zmluvy, ďalej v súlade s touto zmluvou a jej prílohami, tendrovou projektovou dokumentáciou. Na žiadosť objednávateľa sú zmluvné strany povinné prerokovať otázku voľby, zmien a pod. technických zariadení a stavebných materiálov, a ak príde k dohode dojednať aj úpravu zmluvných podmienok a ceny diela prostredníctvom písomného dodatku k tejto zmluve podpísaného oprávnenými zástupcami oboch zmluvných strán.
2. Zhotoviteľ je povinný bezodkladne odstraňovať akékoľvek znečistenia a poškodenia komunikácií, ku ktorým preukázateľne príde prevádzkou Zhotoviteľa.
3. Zhotoviteľ je povinný pri realizácii diela dodržiavať všetky platné a odporúčané STN, resp. EN a všeobecne záväzné právne predpisy, ktoré sa týkajú jeho činnosti v súvislosti s vykonávaním diela. Pokiaľ porušením týchto predpisov vznikne škoda, hradí ju v plnej výške Zhotoviteľ.
4. Za vyprázdnené stavenisko sa považuje stavenisko upravené na náklady Zhotoviteľa do stavu pred jeho odovzdaním Zhotoviteľovi. O vyprataní staveniska spíšu zmluvné strany protokol. Zhotoviteľ vyprázdni stavenisko a vypratané ho vráti Objednávateľovi najneskôr do termínu uvedeného v bode 1. čl. 5 zmluvy.

**Čl. 10 Zmluvné pokuty**

1. Ak je Zhotoviteľ v omeškaní s riadnym a/alebo včasným vykonaním diela v zmysle článku 5 zmluvy a/alebo s vykonaním niektorého z míľnikov podľa písm. a) až d) bodu 1. čl. 5 zmluvy, a to aj jednotlivo, je Zhotoviteľ povinný uhradiť Objednávateľovi zmluvnú pokutu vo výške 0,5% z celkovej ceny diela bez DPH za prvý deň omeškania Zhotoviteľa, za každý jednotlivý prípad omeškania. Za druhý a každý ďalší začatý deň omeškania sa zmluvná pokuta uvedená vyššie zvýši o (0,25\* počet omeškaných dní)% z celkovej ceny diela bez DPH.
2. V prípade omeškania Zhotoviteľa so začatím odstraňovania vád a a/alebo s odstránením zjavných vád a/alebo s odstránením oprávnene reklamovaných záručných vád v zmysle čl. 11 bod 7. zmluvy, a to aj jednotlivo, je Zhotoviteľ povinný uhradiť Objednávateľovi zmluvnú pokutu vo výške 0,5% z celkovej ceny diela bez DPH za každý kalendárny deň omeškania, za každý jednotlivý prípad omeškania, a to až do doby ich úplného odstránenia.
3. V prípade omeškania Zhotoviteľa so začatím vykonávania alebo s vykonaním prác a činností naviazaných na odstávku podľa čl. 5 bodu 2 je Zhotoviteľ povinný uhradiť Objednávateľovi zmluvnú pokutu vo výške 1,5% z celkovej ceny diela bez DPH za každý kalendárny deň omeškania.
4. V prípade, že Zhotoviteľ nevyprace stavenisko v súlade s bodom 10. čl. 9 zmluvy a/alebo v lehote určenej touto zmluvou, Zhotoviteľ je povinný zaplatiť Objednávateľovi zmluvnú pokutu vo výške 50,- Eur za každý deň omeškania.
5. Zhotoviteľ vyhlasuje, že považuje výšky zmluvných pokút za primerané, vzhľadom na hodnotu a význam zabezpečovanej povinnosti.
6. Zaplatením zmluvnej pokuty nie je dotknutý nárok na náhradu vzniknutej a preukázanej škody. Zmluvná pokuta sa nezapočítava na náhradu škody.

**Čl.11 Zodpovednosť za vady a záruka**

1. Zhotoviteľ vyhlasuje, že dielo vymedzené v čl. 2 tejto zmluvy bude mať vlastnosti dohodnuté touto zmluvou a uvedené v projektovej dokumentácii diela vrátane jej zmien a dodatkov a v technických normách SR, resp. EÚ a predpisoch, ktoré sa na jeho vyhotovenie vzťahujú ako celok. Zhotoviteľ ručí za to, že zariadenia a materiály dodané pre dielo budú nové a nepoužité. Zhotoviteľ ručí za to, že dielo, jeho časti, materiály, služby sú v súlade s dokumentmi a rozhodnutiami štátnych úradov Slovenskej republiky (vrátane stanovísk Oprávnených právnických osôb, ako napr. Technická inšpekcia, a.s. a pod.), s príslušnými právnymi predpismi a STN, resp. EN, s platným stavebným a kolaudačným rozhodnutím.
2. Zhotoviteľ vyhlasuje, že dielo je patentovo bez vád a nevykazuje žiadne právne vady. Ďalej sa Zhotoviteľ zaväzuje, že v prípade, pokiaľ príde zo strany tretej osoby voči Objednávateľovi k uplatneniu nároku na akúkoľvek škodu titulom porušenia práva priemyselného alebo iného duševného vlastníctva a v dôsledku použitia diela dohodnutým a/alebo obvyklým spôsobom, danú škodu v plnom rozsahu nahradí.
3. Zhotoviteľ poskytuje na dielo záruku v celkovej dĺžke 24 mesiacov, pokiaľ ide o technologickú časť diela a 60 mesiacov, pokiaľ ide o stavebnú časť diela, pričom záručná doba začína plynúť odo dňa písomného odovzdania a prevzatia diela ako celku v zmysle čl. 8 tejto zmluvy.
4. Zhotoviteľ zodpovedá za zjavné vady, v čase odovzdania diela. Zjavné vady, ktoré má dielo v čase odovzdania, musia byť výslovne uvedené v zápise o odovzdaní a prevzatí diela s termínom ich odstránenia.
5. Za vady, ktoré vznikli v záručnej dobe, zodpovedá Zhotoviteľ v rozsahu záruky v zmysle tejto zmluvy.
6. Objednávateľ je povinný prípadnú reklamáciu predmetu plnenia uplatniť bezodkladne po jej zistení písomnou formou do rúk oprávneného zástupcu Zhotoviteľa. Objednávateľ v reklamácii vadu popíše a uvedie požadovaný spôsob a postup jej odstránenia.
7. Zhotoviteľ je povinný začať s odstraňovaním prípadných vád do 24 hodín od písomného uplatnenia reklamácie Objednávateľom u Zhotoviteľa a vady odstrániť bez zbytočného odkladu v termíne písomne dohodnutom s Objednávateľom, ak sa zmluvné strany nedohodnú, tak najneskôr do 10 dní odo dňa uplatnenia písomnej reklamácie Objednávateľom u Zhotoviteľa, a to na vlastné náklady a zodpovednosť,
8. V prípade havarijného stavu je Objednávateľ oprávnený vady odstrániť v nevyhnutnom rozsahu sám alebo ich odstránením poveriť tretiu odborne spôsobilú osobu v cenách pre danú lokalitu, druh prác alebo výrobkov obvyklých. Takto vzniknuté náklady je Zhotoviteľ povinný uhradiť Objednávateľovi do 14 kalendárnych dní odo dňa uplatnenia reklamácie a doručenia príslušnej faktúry vrátane preukázania nutných a účelne vynaložených nákladov na odstránenie reklamovanej vady ako prílohy tejto faktúry. Týmto nie je dotknutý nárok Objednávateľa na náhradu škody.
9. Ak Zhotoviteľ neodstráni oprávnene reklamované vady v termínoch podľa bodu 7. tohto článku, je Objednávateľ oprávnený tieto vady odstrániť sám alebo ich odstránením poveriť tretiu odborne spôsobilú osobu v cenách pre danú lokalitu, druh prác alebo výrobkov obvyklých. Takto vzniknuté náklady je Zhotoviteľ povinný uhradiť Objednávateľovi do 14 dní odo dňa doručenia príslušnej faktúry a preukázaní nutných a účelne vynaložených nákladov na odstránenie oprávnene reklamovanej vady ako prílohy tejto faktúry. Týmto nie je dotknutý nárok Objednávateľa na náhradu škody.
10. Objednávateľ je povinný Zhotoviteľovi umožniť prístup do priestorov, pokiaľ je to potrebné pre možnosť riadneho odstránenia oprávnene reklamovaných vád.
11. Zhotoviteľ sa zaväzuje po celú dobu realizácie diela a po dobu záručnej doby udržovať na svoje náklady dostatočné poistenie ku krytiu rizík spojených s realizáciou diela podľa tejto zmluvy, minimálne však vo výške 120% celkovej ceny diela.

Poistenie zodpovednosti za škodu ( ďalej Poistná zmluva zodpovednosti za škodu) sa Zhotoviteľ zaväzuje predložiť najneskôr ku dňu začatiu realizácie diela.

1. Stavebnomontážne poistenie sa Zhotoviteľ zaväzuje predložiť Objednávateľovi ku dňu začatia s výkonom diela, a to min. v nasledovnom rozsahu:

Montážne poistenie proti všetkým rizikám:

002 Krytie krížovej zodpovednosti

004 Rozšírené krytie škôd spôsobených pri záručných prácach

102 Osobitné podmienky pre podzemné káble, potrubia a iné zariadenia

103 Výluka strát alebo škôd na úrode, lesoch alebo kultúrach

110 Osobitné dojednanie pre bezpečnostné opatrenia v súvislosti so zrážkami, povodňou a záplavami

117 Osobitné podmienky pre pokladanie vodovodných a kanalizačných potrubí

119 Majetok vo vlastníctve, v užívaní, v opatrovaní alebo v správe poisteného

150 Poistenie pre prípad krádeže alebo lúpeže v mieste poistenia

155 Osobitné podmienky pre poistenie škôd spôsobených náhlym a náhodným únikom

znečisťujúcich látok

200 Krytie rizika výrobcu

206 Osobitné podmienky pre hasiace zariadenia a protipožiarnu ochranu

**Čl. 12 Podstatné porušenie zmluvy – odstúpenie od zmluvy**

1. Objednávateľ a Zhotoviteľ sú oprávnení odstúpiť od zmluvy v prípade podstatného porušenia zmluvných povinností.
2. Za podstatné porušenie zmluvných povinností na strane Objednávateľa sa považuje:
   1. omeškanie s povinnosťou platby ceny diela podľa čl. 3 tejto zmluvy po dobu dlhšiu ako 10 kalendárnych dní. Zhotoviteľ v tomto prípade môže využiť právo na predĺženie termínu plnenia predmetu zmluvy o dobu omeškania,
3. Za podstatné porušenie zmluvných povinností na strane Zhotoviteľa sa považuje najmä:

* omeškanie s plnením termínov uvedených v bode 1. čl. 5 písm. a) až f) tejto zmluvy o dobu dlhšiu ako 10 dní
* vykonávanie diela v rozpore s touto zmluvou, resp. s príslušnými právnymi predpismi vzťahujúcimi sa na riadne vykonanie diela
* podanie návrhu voči Zhotoviteľovi na vyhlásenie konkurzu alebo návrhu na povolenie reštrukturalizácie Zhotoviteľa alebo vyhlásenie konkurzu na majetok Zhotoviteľa alebo povolenie reštrukturalizácie Zhotoviteľa a/alebo vstúpenie Zhotoviteľa do likvidácie
* porušenie povinností Zhotoviteľa vyplývajúcich mu z Organizačnej smernice – Bezpečnostné pravidlá pre zamestnancov iných organizácií (kontraktorov)

Odstúpenie od zmluvy musí byť vykonané písomne, podpísané oprávnenými zástupcami zmluvných strán a doručené druhej strane, pričom účinky odstúpenia nastávajú dňom jeho doručenia.

1. Pokiaľ Objednávateľ odstúpi od zmluvy z dôvodov na strane Zhotoviteľa (bod 3. tohto článku zmluvy), Zhotoviteľ buď okamžite alebo ku dňu stanovenému v oznámení o odstúpení:
   * + - 1. zastaví všetky ďalšie práce s výnimkou tých prác, ktoré môže Objednávateľ špecifikovať v oznámení o odstúpení od zmluvy len za účelom, aby ochránil časť už vykonaného diela
         2. ukončí všetky subdodávateľské zmluvy s výnimkou tých, ktoré sú postúpené Objednávateľovi v znení písm. d) tohto bodu článku 12. zmluvy
         3. odovzdá Objednávateľovi časti diela vykonané Zhotoviteľom k dátumu oznámenia o odstúpení od zmluvy
         4. postúpi Objednávateľovi všetky práva, vlastnícke právo a pohľadávky Zhotoviteľa k dielu a materiálom v stave ku dňu odstúpenia a pokiaľ to Objednávateľ požaduje i ku ktorýmkoľvek subdodávateľským zmluvám uzatvoreným medzi Zhotoviteľom s jeho subdodávateľmi
         5. prenechá Objednávateľovi všetky výkresy, špecifikáciu a iné dokumenty pripravené Zhotoviteľom alebo jeho subdodávateľmi v súvislosti s dielom, v stave ku dňu odstúpenia
         6. umožní Objednávateľovi nechať dokončiť dielo treťou stranou

4.1 Objednávateľ môže vstúpiť na stavenisko a vykázať Zhotoviteľa a Objednávateľ môže dokončiť dielo sám alebo prostredníctvom akejkoľvek tretej strany, s čím Zhotoviteľ podpisom tejto zmluvy vyjadruje svoj bezvýhradný súhlas.

1. V prípade odstúpenia od zmluvy ktoroukoľvek zo zmluvných strán, Zhotoviteľ poskytuje záruku za činnosti vykonané podľa tejto zmluvy do dňa doručenia odstúpenia druhej zmluvnej strane.

**Čl. 13 Nebezpečenstvo škody na veci, vlastníctvo veci, iné nebezpečenstvo**

1. Zhotoviteľ vyhlasuje, že pre výkon činností spojených s riadnou realizáciou diela podľa čl. 2 tejto zmluvy jeho zamestnanci spĺňajú odbornú spôsobilosť podľa platných príslušných vyhlášok a noriem SR, resp. EÚ.
2. Zhotoviteľ je zodpovedný za starostlivosť o dielo alebo akúkoľvek jeho časť až do okamihu podpisu protokolu o prevzatí diela bez vád a nedorobkov oprávnenými zástupcami zmluvných strán a odstráni na svoje vlastné náklady škody, ktoré môžu vzniknúť na diele alebo jeho časti z akéhokoľvek dôvodu a kedykoľvek v tejto dobe. Zmluvné strany sa dohodli, že nebezpečenstvo škody na veci nesie Zhotoviteľ až do okamihu jeho riadneho dokončenia a písomného prevzatia diela ako celku Objednávateľom v zmysle čl. 8 tejto zmluvy.
3. Vlastnícke právo k zariadeniu, materiálu alebo veciam tvoriacim dielo prechádza zo Zhotoviteľa na Objednávateľa okamihom ich pevného zabudovania do diela alebo ich dodaním na miesto plnenia alebo ich zaplatením, podľa toho čo nastane skôr.
4. Zhotoviteľ zodpovedá za všetky preukázané škody, ktoré vzniknú v dôsledku vykonávania diela Zhotoviteľom tretím osobám a Objednávateľovi.
5. Zhotoviteľ dáva súhlas pre následné použitie diela, ako aj úpravu predmetu duševného vlastníctva vzťahujúceho sa k dielu. Objednávateľ je oprávnený poskytovať predmet duševného vlastníctva vzťahujúci sa k dielu tretím stranám pre prípadnú úpravu resp. rozšírenie.
6. V prípade, že časť diela bude chránená autorským právom ako autorské dielo, bude Objednávateľovi udelená časovo neobmedzená, nevýhradná, územne obmedzená licencia, a to minimálne v rozsahu nevyhnutnom na riadne užívanie diela. Licenčným územím je územie Slovenskej republiky.
7. Oprávnenia z licencie k autorskému dielu vzniknú dňom prevzatia diela Objednávateľom. Zhotoviteľ potvrdzuje Objednávateľovi, že cena za poskytnutie licencií je zahrnutá v cene diela.

### **Čl. 14 Vyššia moc**

1. Ak Zhotoviteľ nemôže splniť svoje záväzky pre vopred nepredpokladané skutočnosti, ktoré sa nepodarí ovplyvniť jemu, alebo jeho dodávateľom, napr., vojna, zásah vyššej moci, vnútorné nepokoje, prírodné katastrofy, štrajky s výnimkou štrajkov u Zhotoviteľa alebo jeho dodávateľov, tak termín plnenia sa posúva o primerane danú dobu. Za prípad vyššej moci sa nepovažuje neplnenie povinností subdodávateľov Zhotoviteľa či už z dôvodov na ich strane a/alebo z dôvodov vyššej moci.
2. Ak bude Zhotoviteľovi znemožnené splnenie jeho povinností vyskytnutím sa vyššej moci po dobu viac ako 2 mesiace, môže Zhotoviteľ od zmluvy odstúpiť. To isté právo má aj Objednávateľ, ak sa vykonanie diela v dôsledku posunutia termínu stalo bezpredmetným. Odstúpenie od zmluvy musí byť písomné, podpísané oprávneným zástupcom odstupujúcej strany a doručené druhej zmluvnej strane. Doručením nastávajú účinky odstúpenia. Zmluvné strany si vysporiadajú prípadné vzájomné nároky do 45 dní odo dňa doručenia odstúpenia.
3. Dovolať sa nemožnosti plnenia v dôsledku vyššej moci v zmysle bodu 1. tohto článku môže len zmluvná strana, ktorá skutočnosť napĺňajúca znaky vyššej moci druhej zmluvnej strane písomne oznámila bezodkladne potom, čo tieto skutočnosti zistila.
4. Zmluvné strany sa dohodli, že v prípade stavu epidémie, resp. pandémie sa Zhotoviteľ nemôže dovolať nemožnosti splnenia svojich záväzkov, ibaže Zhotoviteľ Objednávateľovi preukáže, že v dôsledku štátom prijatých opatrení a výslovného zákazu uloženého Zhotoviteľovi, resp. jeho subdodávateľom zo strany príslušných štátnych orgánov nemôže objektívne splniť svoje povinnosti ani za sťažených podmienok a/alebo s väčšími nákladmi a/alebo s pomocou (prostredníctvom) inej osoby a Zhotoviteľ nemá inú možnosť na zabezpečenie splnenia jeho povinností a zároveň Zhotoviteľ preukáže, že prijal a vykonal všetky potrebné opatrenia pre zamedzenie a/alebo odvrátenie dôsledkov stavu epidémie resp. pandémie majúce vplyv na jeho činnosti, ktoré sú predmetom plnenia tejto zmluvy, a tak sám nespôsobil nemožnosť plnenia. Zhotoviteľ sa nemôže dovolávať nemožnosti plnenia svojich povinnosti podľa prvej vety tohto bodu zmluvy, ak stav epidémie resp. pandémie bol vyhlásený, resp. ho bolo možné s prihliadnutím na všetky okolnosti predpokladať v čase uzavretia zmluvy resp. v čase rokovania o zmluve a zmluvných podmienkach.

Nemožnosť plnenia a dôvody podľa prvej vety tohto bodu zmluvy je Zhotoviteľ povinný Objednávateľovi písomne oznámiť bezodkladne potom, čo tieto skutočnosti zistil, najneskôr však do 4 dní. Spolu s oznámením Zhotoviteľ predloží Objednávateľovi i všetky relevantné dokumenty preukazujúce nemožnosť plnenia podľa tohto bodu zmluvy. Za takéto dokumenty sa nepovažujú vyhlásenia poskytnuté Zhotoviteľom, či jeho subdodávateľmi. Zhotoviteľ je povinný Objednávateľa informovať o predpokladanej dobe nemožnosti plnenia jeho povinností. V prípade, že bude Zhotoviteľovi znemožnené splnenie jeho povinností vyskytnutím sa okolností podľa tohto bodu zmluvy po dobu viac ako 2 mesiacov, Objednávateľ je oprávnený uplatniť postup podľa bodu 2. tohto článku zmluvy.

1. V prípade nemožnosti plnenia subdodávateľov Zhotoviteľa z dôvodov uvedených v bode 4. tohto článku zmluvy sa použije toto ustanovenie primerane.

### **Čl.15 Ďalšie ustanovenia**

1. Zamestnanci Zhotoviteľa sú povinní pri vykonávaní prác dodržiavať a rešpektovať všetky právne predpisy ako aj interné predpisy Objednávateľa upravujúce bezpečnosť a ochranu zdravia pri práci a požiarnu ochranu. Pokiaľ porušením týchto predpisov vznikne škoda, hradí ju v plnej výške Zhotoviteľ. S internými predpismi Objednávateľa budú preukázateľne oboznámení pred začatím prác oprávneným zamestnancom Objednávateľa. Pri spolupôsobení zamestnancov oboch zmluvných strán na jednom pracovisku je za nich zodpovedná každá strana samostatne.
2. V prípade, že práce vykonávajú dvaja a viac zamestnancov Zhotoviteľa naraz, je Zhotoviteľ povinný písomne určiť vedúceho pracovnej skupiny, ktorý bude zodpovedný za výkon prác a koordináciu výkonu s oprávneným zamestnancom Objednávateľa.
3. Za úpravu objektov a teritória, použitých pre účely realizácie diela podľa tejto zmluvy, od zvyškového materiálu vzniknutého pri plnení diela a za jeho odvoz zodpovedá Zhotoviteľ.
4. Práva a povinnosti zmluvných strán vyplývajúce z tejto zmluvy prechádzajú v plnom rozsahu na ich právnych nástupcov.
5. Je zakázané zamestnancom Zhotoviteľa ako aj zamestnancom subdodávateľov pohybovať a zdržiavať sa mimo staveniska.
6. Zhotoviteľ pred začatím vykonávania diela predloží Objednávateľovi menný zoznam zamestnancov s uvedením:

- mena a priezviska

* čísla občianskeho preukazu

Tieto údaje budú slúžiť pre vystavenie povolenia vstupu do areálu Objednávateľa.

### **Čl.16 Záverečné ustanovenia**

1. Táto zmluva nadobúda platnosť a účinnosť dňom podpisu oprávnenými zástupcami obidvoch zmluvných strán.
2. Meniť alebo dopĺňať zmluvu je možné len formou písomných dodatkov, potvrdených oprávnenými zástupcami zmluvných strán.
3. V prípade rozporu medzi ustanoveniami tejto zmluvy a jej prílohami, platí, že ustanovenia tejto zmluvy majú prednosť pred ustanoveniami jej príloh.
4. Zmluvné strany sa dohodli na náhradnom doručovaní písomností určených druhej zmluvnej strane, a to aj pre prípady, ak doporučená zásielka obsahuje právny úkon smerujúci k zmene alebo zániku zmluvného záväzku. Na základe dohody o náhradnom doručovaní sa za doručenú považuje písomnosť zaslaná doporučenou poštou na adresu sídla adresáta, a to márnym uplynutím úložnej lehoty na pošte, alebo dňom jej vrátenia druhej zmluvnej strane, ak je písomnosť vrátená z dôvodu jej nedoručiteľnosti, alebo odmietnutia prevziať zásielku.
5. Ak niektoré ustanovenia tejto zmluvy sú alebo sa stanú neplatnými a/alebo nevykonateľnými, ostáva nedotknutá platnosť alebo vykonateľnosť ostatných časti zmluvy. Zmluvné strany sa pre tento prípad dohodli nahradiť neplatné resp. nevykonateľné ustanovenia platnými a vykonateľnými, ktoré čo najlepšie dosahujú zamýšľaný účel.
6. Právne vzťahy, neupravené touto zmluvou, sa riadia príslušnými ustanoveniami Obchodného zákonníka SR v platnom znení a podporne súvisiacich právnych predpisov platných na území Slovenskej republiky.
7. Spory vzniknuté z a/alebo v súvislosti s touto zmluvou budú riešené pred súdmi SR v zmysle Zákona č. 160/2015 Z. z. Civilný sporový poriadok v platnom znení.
8. Zhotoviteľ nie je oprávnený previesť práva a povinnosti zo zmluvy, ako aj postúpiť pohľadávku vzniknutú z a/alebo v súvislosti so zmluvou bez predchádzajúceho písomného súhlasu Objednávateľa.
9. Táto zmluva je vyhotovená v štyroch rovnopisoch, z toho dva rovnopisy sú vyhotovené pre Objednávateľa a dva rovnopisy pre Zhotoviteľa.
10. Neoddeliteľnou súčasťou tejto zmluvy sú jej prílohy so záväznosťou podľa nasledovného poradia:

Príloha č. 1: Cenová ponuka (nacenené výkazy výmer) Zhotoviteľa zo dňa ................

Príloha č. 2: Vzor bankovej záruky za dobré prevedenie diela vopred odsúhlasený Objednávateľom

Príloha č. 3: Vzor bankovej záruky (warranty bond) za záručnú dobu vopred odsúhlasený Objednávateľom

Príloha č. 4: Poistná zmluva zodpovednosti za škodu /Zhotoviteľa/– fotokópia príslušnej časti PZ

Príloha č. 5: Poistná zmluva – stavebnomontážne poistenie v Objednávateľom požadovanom rozsahu

Príloha č. 6: Vzor zmenového listu

Objednávateľ:

|  |  |  |
| --- | --- | --- |
| **Ing. Jiří Šavrda**  člen predstavenstva  Farma HYZA a.s. |  | **Ing. Anna Muchová**  podpredseda predstavenstva  Farma HYZA a.s. |

Zhotoviteľ:

|  |
| --- |
|  |